Daarom streef ons daarna om u kind te help om Jesus op 'n baie persoonlike manier te ontmoet, om te groei in hulle verhouding met Hom sodat dit vir hulle 'n vaste fondasie kan wees vir die res van hulle lewens.
As Rockids personeel, onderneem ons om u as ouer te ondersteun en die pad van geestelike groei saam met u en u kind te stap. Dit is ons doel om op 'n kreatiewe manier 'n program aan te bied wat gegrond is in die Woord, om 'n liefde vir die Bybel en aanbidding en 'n positiewe kerk en Sondagskool ervaring by u kind te kweek.
Van u kant wil ek u as ouer aanmoedig om met u kind te praat oor wat hulle op 'n Sondag leer en oor hulle ervaring van God. Ek wil ook vra dat u as 'n familie bereid sal wees om die jaar die pad saam met ons te stap en om u kind aan te moedig om Sondae by te woon.